ชื่อผลงาน เสริมการอ่าน สานความรู้ โดยกระบวนการ สุ จิ ปุ ลิ

ผู้เสนอผลงาน นางรสิตา พงษ์จีน

โรงเรียนบ้านควนเนียง อำเภอควนเนียง จังหวัดสงขลา

สังกัด สำนักงานเขตพื้นที่การศึกษาประถมศึกษา สงขลา เขต 2

โทรศัพท์ 0-7438-6446 โทรสาร 0-7438-6446

โทรศัพท์มือถือ 0-81599-1070 e-mail sukankar@hotmail.com

 **รายละเอียดการนำเสนอผลงาน**

**1 ความสำคัญของผลงานหรือนวัตกรรมที่นำเสนอ**

ภาษาไทยเป็นรายวิชาที่มีความสำคัญกับนักเรียนมาก ซึ่งเป็นพื้นฐานที่จำเป็นในการนำพานักเรียนให้เกิดการเรียนรู้ในรายวิชา ได้อย่างมีศักยภาพ ดังนั้น ในการการจัดกระบวนการเรียนการสอนจำเป็นอย่างยิ่ง ที่ต้องมีวิธีการที่หลายหลาย ทำให้ผู้เรียนได้ร้อยเรียงภาษาเพื่อสื่อสารได้ถูกต้อง บทกวีไทยแต่ดั้งเดิมได้สอดแทรกคุณธรรมให้ผู้เรียนมองเห็นวิถีชีวิตของคนสมัยก่อนเป็นมรดกทางภาษาอันล้ำค่ามีความซาบซึ้ง ในการสรรคำ ท่วงทำนอง ให้ไพเราะโดดเด่นเป็นเอกลักษณ์ไทย สามารถกล่อมเกลาจิตใจให้เกิดวิจารณญาณ

นำไปปรับใช้ในการใช้ชีวิตอย่างเป็นสุข ตั้งมั่นในคุณธรรม มีนิสัยรักการอ่าน จาการศึกษาสภาพบริบทของนักเรียนพบว่า นักเรียนไม่ตระหนักถึงคุณค่าของการอ่าน ขาดความรักเอาใจใส่ฝึกฝนในการอ่าน การเขียน มีพฤติกรรมเบื่อหน่ายในการอ่านบทร้อยกรองและการแต่งคำประพันธ์ ไม่กล้าออกเสียงคิดว่าซับซ้อนจึงไม่สามารถสร้างองค์ความรู้ได้ พฤติกรรมดังกล่าวจึงส่งผลให้ผู้เรียนขาดทักษะการอ่าน การเขียน และการสร้าง

องค์ความรู้ด้วยตัวเอง จากการศึกษาสภาพบริบทของนักเรียนพบปัญหาดังนี้

• นักเรียนมีเจตคติที่ไม่ดีต่อการแต่งคำประพันธ์ คิดว่าเป็นเรื่องยาก เกิดความเบื่อหน่าย

ส่งผลให้ไม่เอาใจใส่ในการฝึกฝน

• นักเรียนไม่มีทักษะการอ่านออกเสียงทำนองเสนาะ ทำให้ขาดความมั่นใจในการอ่านออกเสียงและไม่สามารถ ตีความ วิเคราะห์ความ จากเรื่องที่อ่านได้ถูกต้อง

จากการศึกษาบริบทดังกล่าวข้างต้น ครูจึงปรับวิธีการสอนให้สามารถแก้ปัญหาดังกล่าวได้ดังนี้

1. สร้างเจตคติทีดีต่อการเรียนวิชาภาษาไทยเรื่องการอ่านทำนองเสนาะและการแต่ง

คำประพันธ์โดยจัดกระบวนการเรียนการสอนที่เน้นนักเรียนเป็นสำคัญเป็นเทคนิคการสอนสามารถเกิดองค์ความรู้ทุกสาระการเรียนรู้ภาษาไทย คือ การอ่าน การเขียน การฟัง การดู การพูด หลักการใช้ภาษา วรรณคดีและวรรณกรรม ลักษณะกิจกรรมเน้น กลุ่มสัมพันธ์ “ฉัน เพื่อน ครู” ครูใช้วิธี ทำให้ชอบ โดยครูคอยช่วย และชื่นชม เป็นการเสริมแรงให้ผู้เรียนกระตือรือร้นขึ้น

2. ออกแบบกระบวนการ “4 ขั้นการเรียนรู้ ซึ่งเป็นกระบวนการที่ทำให้นักเรียนเกิดการเรียนรู้ โดยนำ ทฤษฏีสอดคล้องกับทฤษฎีของ คือ

4 ขั้นตอน (PAOR) ตามแนวคิดของ

เคมมิส และแม็กแท็กการ์ท (Kemmis and McTaggart. 1988: 11-15 ; อ้างอิงใน ประวัติ เอราวรรณ์. 2545 : 4-5)

เพื่อพัฒนาการดำเนินงานกิจกรรมส่งเสริมนิสัยรักการอ่านของนักเรียน ซึ่งแต่ละประกอบด้วย

1 ขั้นการวางแผน (Planning)

2 ขั้นการปฏิบัติ (Action)

3 ขั้นการสังเกต (Observation)

4 ขั้นการสะท้อนผล (Reflection)

1. ขั้นวางแผน (Planning)

เป็นการศึกษาบริบทของโรงเรียนจากการสนทนาเพื่อระดมความคิด วิเคราะห์สภาพปัจจุบันและปัญหาของโรงเรียน เพื่อทราบข้อมูลในการปรับปรุงพัฒนางาน แล้วร่วมกันสร้างทางเลือกในการปรับปรุงพัฒนางาน เลือกวิธีที่เหมาะสมที่สุมาจัดทำแผนในการแก้ปัญหาโดยมีการดำเนินงานดังนี้

 ศึกษาสภาพปัจจุบันปัญหา

ศึกษาข้อมูลเกี่ยวกับสภาพปัจจุบันและปัญหาการดำเนินงาน ด้านการดำเนินงานกิจกรรมการสอนกลุ่มสาระการเรียนรู้ภาษาไทย การสังเกต การสอบถาม การประชุมครู ประชุมคณะกรรมการการศึกษาขั้นพื้นฐานในระดับการศึกษาขั้นพื้นฐานทำให้ทราบว่า ในการจัดกิจกรรมการเรียนการสอน สร้างนักเรียนให้มีนิสัยรักการอ่านไม่บรรลุผลตามจุดมุ่งหมายกำหนดกลยุทธ์ในการพัฒนาจากสภาพปัจจุบันที่พบ

2. ขั้นการปฏิบัติ (Action)

ศึกษาค้นคว้าร่วมกันดำเนินกิจกรรมลักษณะกระบวนการมีความต่อเนื่องและสอดคล้อง มีการประเมินผลโดยการสังเกต การทำแบบฝึก แบบทดสอบซึ่งกิจกรรมประกอบด้วย

กระบวนการที่ 1 คือ สุ หมายถึง การฟัง ฟังแล้วจับใจความสำคัญได้ ฟังแล้วเกิดความไพเราะของบทร้อยกรองไตร่ตรอง, สร้างสรรค์ความรู้ จำสิ่งที่ได้ฟัง การฟังครูอ่าน เพื่อนอ่านให้ฟัง

กิจกรรมการอ่านบทร้อยกรองก่อนเรียนภาษาไทยทุกวัน อ่านบทอาขยานหลัก และบทอาขยานบทเลือก

กระบวนการที่ 2 คือ จิ หมายถึง การคิด คิดให้ซึ้งถึงคำสอน มโนภาพบทร้อยกรอง เห็นภาพเกิดความคิดสร้างสรรค์ วรรณกรรมล้ำค่า

กิจกรรม การถอดคำประพันธ์ การแปลความหมายของบทร้อยกรอง

กระบวนการที่ 3 คือ ปุ หมายถึง การถาม ถามสิ่งที่ไม่เข้าใจ สิ่งที่สงสัย การค้นคว้าตำรา ค้นหาความหมายของคำศัพท์

กิจกรรม การค้นหาความหมายของคำศัพท์ การถามในสิ่งที่ไม่รู้กับบุคคลใกล้เคียง ถามเพื่อน ถามครู ถามผู้ปกครอง ถามพี่

กระบวนการ 4 คือ ลิ หมายถึง การเขียน เป็นการช่วยจดจำ สิ่งที่ไม่จำเตือนสติให้จำได้

กิจกรรมที่ฝึกการคัดลายมือบทร้อยกรอง การถอดคำประพันธ์ การจดคำศัพท์ การฝึกเขียนคำอ่าน

3. ขั้นการสังเกต (Observation)

ผู้ศึกษาค้นคว้าและผู้ร่วมศึกษาค้นคว้าทำการสังเกต และเก็บรวบรวมข้อมูลจากแบบสังเกต แบบสัมภาษณ์ แบบสอบถาม แบบแสดงความคิดเห็น แบบบันทึกการสนทนาและบันทึกของผู้ศึกษาค้นคว้า บันทึกข้อมูลที่พบเห็นหรือสังเกต เป็นการบันทึกข้อมูลทุกอย่างที่ครูและนักเรียนดำเนินกิจกรรม เป็นการบันทึกสภาพทั่วไปและความรู้สึกนึกคิดของคนที่เกี่ยวข้องในกิจกรรม แล้วนำข้อมูลนั้นมาวิเคราะห์ผลจากการสังเกต

4. ขั้นการสะท้อนผล (Reflection)เป็นการนำข้อมูลที่ได้มาจากการทดสอบ ประเมินผล ทำให้ทราบผลของการดำเนินงาน และร่วมกันสรุปผลเพื่อสะท้อนผล สำหรับใช้เป็นข้อมูลในการปรับปรุงพัฒนาในการดำเนินงาน ครั้งต่อไป

**2. จุดประสงค์และเป้าหมาย ของการดำเนินงาน**

**ด้านปริมาณ**

1. นักเรียนสามารถอ่านออกเสียงบทร้อยกรองได้ไพเราะถูกต้องตามเกณฑ์ (ประเมินผล)

 ร้อยละ93%

2. นักเรียนแต่งคำประพันธ์ได้ถูกต้องตามฉันทลักษณ์ถูกต้องตามเกณฑ์ (ประเมินผล)

 ร้อยละ 93 %

3. นักเรียนสามารถอ่านคิดวิเคราะห์บทกวีและมีนิสัยรักการอ่านตามเกณฑ์มาตรฐาน

คุณภาพการศึกษา ของโรงเรียนร้อยละ 93 %

 **ด้านคุณภาพ**

นักเรียนมีเจตคติที่ดีต่อการอ่านทำนองเสนาะ การแต่งคำประพันธ์ เรียนภาษาไทยได้สนุก เข้าใจเกิดความซาบซึ้งในความงามของภาษา ภาคภูมิใจปัญญาไทย มีคุณธรรม รู้จักอนุรักษ์สืบสานเอกลักษณ์การร้อยคำ สรรคำ เพื่อสื่อสารภาษาด้วยอารมณ์สุนทรีย์ สามารถนำองค์ความรู้ไปปรับใช้ในชีวิต ประจำวันได้อย่างมี

ความสุข มีความคิดริเริ่มสร้างสรรค์ สามารถนำเสนอผลงานในรูปแบบต่างๆได้

**3. กระบวนการผลิตผลงานหรือขั้นตอนการดำเนินงาน**

**3.1 การออกแบบผลงาน/นวัตกรรม**

1). แบบฝึกการอ่านออกเสียงร้อยกรอง

2). บทกวีที่ไพเราะเหมาะสมกับนักเรียน เช่น บทอาขยานหลัก บทอาขยานเลือกเสริม

3). ทำนองเพลงพื้นบ้าน บทสรภัญญะ เพลงกล่อมเด็ก เพลงเรือ

4). แบบฝึกการคิดวิเคราะห์บทเพลง บทกวี

5). ซีดี การอ่านออกเสียงร้อยแก้วร้อยกรองเพลงกล่อมเด็ก บทสรภัญญะ บทเพลง

6). แบบฝึกชุดการแต่งคำประพันธ์

**3.2 การดำเนินการตามกิจกรรม**เสริมการอ่าน สานความรู้ โดยกระบวนการ สุ จิ ปุ ลิ

1) ศึกษาสภาพปัจจุบันของนักเรียน แบบสอบถาม การสังเกต ผลสัมฤทฺธิ์ทางการเรียน และความต้องการของนักเรียน ผู้ปกครอง และชุมชน ทั้งบริบทของครูและโรงเรียน

2) วางแผนดำเนินงาน รวบรวมข้อมูลปรึกษาผู้เกี่ยวข้องปรับแผนการสอนและกระบวนการเรียนการสอนโดยเชื่อมโยงให้ครบสาระการเรียนรู้ คือ การอ่าน การเขียน การฟัง การดู การพูด หลักภาษา วรรณคดี และวรรณกรรม

3) การดำเนินการกิจกรรม ในการดำเนินกระบวนการเรียนรู้เน้นกระบวนการกลุ่มสัมพันธ์กระตุ้นให้นักเรียนทำกิจกรรม เพื่อช่วยเพื่อน โดยครูคอยแนะนำ ที่สำคัญครูสามารถเชื่อมโยงภูมิปัฤญาท้องถิ่น เข้ามาจัดการเรียนการสอนได้อย่างสอดคล้อง